Sagen om Mirsad Zairi har nu fået en lykkelig udgang for ham selv og familien i Mariager.

Den omstridte sag om udvisning af kosovo-albaneren Mirsad Zairi fik her sidst på eftermiddagen en overraskende udvikling. Mirsad Zairi har fået humanitær opholdstilladelse i Danmark, gældende i et år fra 2. december. Det meddeler hans advokat. Opholdstilladelsen betyder, at Mirsad ikke længere vil være interneret i Sandholmlejren. Han kan søge arbejde i Danmark og han har ikke længere udrejseforbud. Mirsad bliver altså genforenet med sin kone Valentina og deres to børn i hjemmet i Mariager.